I 2011 ble Cybernetisk Selskab tildelt kjellerlokale inne i Ole-Johan Dahls hus, samtidig med åpningen av bygget. Studentforeningen opprettet da studentkjelleren Escape, som i 2016 feiret sitt 5-årsjubileum. Escape har siden 2012 blitt driftet som kafé fem dager i uken. I tillegg holdes det studentpub hver fredag, samt diverse andre arrangementer slik som brettspillkveld og torsdagsklubb. Studentkjelleren ble i 2017 kåret til Oslos beste studentpub.